Sega
Marty Bromley perusti yhtiön nimellä Standard Games vuonna 1940 Havaijilla, jossa yhtiö valmisti pelikoneita, flippereitä ja muita ajantappovälineitä Yhdysvaltain armeijan tukikohdissa työskenteleville sotilaille. Myöhemmin pelejä vietiin Japaniin, jossa yhtiön nimi oli Service Games. Nimi lyheni "SeGaksi". Vuonna 1952 yhtiö siirsi päämajansa ja suurimman osan toiminnastaan Japanin Tokioon. Segan Pohjois-Amerikan päämaja sijaitsee Los Angelesissa ja Euroopan yksikkö Lontoossa.
Amiga
Tunnettuja Amigan parissa työskennelleitä pelintekotiimejä olivat esimerkiksi Bitmap Brothers, Sensible Software ja Magnetic Fields. Amigalla (ja ST:llä) aloittaneita ja myöhemmin IBM-PC:llä tai konsoleilla mainetta niittäneitä pelitiimejä tai julkaisijoita ovat esimerkiksi DMA Design (nykyiseltä nimeltään Grand Theft Autosta tunnettu Rockstar Games), Sonyyn sulautetut Psygnosis ja Factor 5 sekä Peter Molyneuxin Amiga-aikana luotsaama Bullfrog. Myös suomalainen Housemarque aloitti Amigalla.